VII. MELLÉKLET

A csatlakozás okmány 24. cikkében hivatkozott lista: Ciprus

1.
AZ ÁRUK SZABAD MOZGÁSA

32001 L 0083: Az Európai Parlament és a Tanács 2001. november 6-i 2001/83/EK irányelve az emberi felhasználásra szánt gyógyszerek közösségi kódexéről (HL L 311. szám, 2001.11.28., 67. o.).

A 2001/83/EK irányelvben megállapított minőségi, biztonsági és hatásossági követelményektől eltérve, a ciprusi jog alapján az (e melléklet függelékében Ciprus által egy nyelven rendelkezésre bocsátott) listán szereplő gyógyszerekre a csatlakozás időpontját megelőzően kiadott forgalomba hozatali engedélyek, amíg a közösségi vívmányokkal, valamint a fent említett listán meghatározott időkerettel összhangban megújításra nem kerülnek, de legkésőbb 2005. december 31-ig érvényben maradnak. Az irányelv III. címének 4. fejezetében foglaltak ellenére az ezen eltérés alá tartozó forgalomba hozatali engedélyeket a tagállamokban nem illeti meg a kölcsönös elismerés. 

2.
A SZOLGÁLTATÁSOK NYÚJTÁSÁNAK SZABADSÁGA

32000 L 0012: Az Európai Parlament és a Tanács 2000. március 20-i 2000/12/EK irányelve a hitelintézetek tevékenységének megkezdéséről és folytatásáról (HL L 126. szám, 2000.5.20., 1. o.), az alábbi módosítással:

· 32000 L 0028: Az Európai Parlament és a Tanács 2000.9.18-i 2000/28/EK irányelve (HL L 275. szám, 2000.10.27., 37. o.). 

A 2000/12/EK irányelvet 2007. december 31-ig Ciprus esetében nem kell alkalmazni a szövetkezeti hitel- és takarékintézetekre, amennyiben azok működése nincs összhangban az irányelv rendelkezéseivel. 

A csatlakozás időpontjától a fenti időszak végéig, a ciprusi hatóságok minden év elején tájékoztatják a Bizottságot az irányelvnek nem megfelelő, annak alkalmazási köréből továbbra is kizárt szövetkezeti hitel- és takarékintézetek számáról, valamint piaci részesedésükről.

3.
A TŐKE SZABAD MOZGÁSA

Szerződés az Európai Unióról; 

Az Európai Közösséget létrehozó szerződés.

Az Európai Unió alapját képező szerződésekben foglalt kötelezettségek ellenére Ciprus a csatlakozás időpontjától számított öt éven keresztül fenntarthatja a másodlagos lakóhelyül szolgáló ingatlan megszerzésére vonatkozó, 2000. december 31-én hatályban lévő jogszabályait (az ingatlantulajdon szerzéséről (külföldiek) szóló törvény (CAP. 109) és a 52/1969., 55/1972. és 50/1990. számú törvények), a Miniszterek Tanácsának 1999.8.25-én kelt 50.228 számú határozata és a Belügyminisztérium kerületi tisztviselőknek küldött 1999.9.30-i körlevele).

4.
VERSENYPOLITIKA

Az Európai Közösséget létrehozó szerződés: VI. cím, 1. fejezet — Versenyszabályok.

Az EK-Szerződés 87. és 88. cikkében foglalt rendelkezések ellenére azon vállalkozások számára, amelyek a ciprusi jövedelemadó-törvény 28A. szakasza alapján 2001. december 31-ig kedvezményben részesültek, 2005. december 31-ig továbbra is fennmarad az említett szakaszban foglalt kedvezmény. 

5.
MEZŐGAZDASÁG
A.
MEZŐGAZDASÁGI JOGSZABÁLYOK

1.
Az Európai Közösséget létrehozó szerződés: VI. cím, 1. fejezet — Versenyszabályok.
Az EK-Szerződés 87. és 88. cikke ellenére, Ciprus a csatlakozás időpontját követő ötéves időszakban állami támogatást nyújthat annak biztosítása érdekében, hogy egyes hátrányos helyzetű térségekben az átlagos családi jövedelem ne legyen alacsonyabb, mint az országos átlagos családi jövedelem 80%-a. Ilyen támogatás csak az Európai Mezőgazdasági Orientációs és Garanciaalapból (EMOGA) nyújtandó vidékfejlesztési támogatásról, valamint egyes rendeletek módosításáról, illetve hatályon kívül helyezéséről szóló 1257/1999/EK tanácsi rendelet
 4., 5., 6., 7., 25., 26., 27. és 28. cikke által nem érintett rendszerektől eltérő vidékfejlesztési rendszerekben résztvevő mezőgazdasági termelők részére nyújtható.

Az állami támogatási intézkedések végrehajtásáról Ciprus évente jelentést nyújt be a Bizottságnak, amelyben feltünteti a nyújtott támogatások formáját és összegét.




2.
31996 R 2200: A Tanács 1996. október 28-i 2200/96/EK rendelete a gyümölcs- és zöldségpiac közös szervezéséről (HL L 297. szám, 1996.11.21., 1. o.), az alábbi utolsó módosítással:
—
32002 R 1881: A Tanács 2002.10.14-i 1881/2002/EK rendelete (HL L 285. szám, 2002.10.23., 13. o.).
A 2200/96/EK rendelet 23. cikkének (4) bekezdésétől eltérve, a 23. cikk (3) bekezdésében a kivonási támogatásra meghatározott felső határt Ciprus esetében a csatlakozás időpontját követő ötéves időszakban kell alkalmazni. A 2004/2005–2008/2009-es gazdasági években a felső határ alma, körte, barack és csemegeszőlő esetében a forgalmazott mennyiség 20%-a, citrusfélék esetében pedig e mennyiség 10%-a.

3.
31997 R 2597: A Tanács 1997. december 18-i 2597/97/EK rendelete a tej- és tejtermékpiac közös szervezésének a fogyasztói tejre vonatkozó kiegészítő szabályairól (HL L 351. szám, 1997.12.23., 13. o.), az alábbi utolsó módosítással:

—
31999 R 1602: A Tanács 1999.7.19-i 1602/1999/EK rendelete (HL L 189. szám, 1999.7.22., 43. o.),

A 2597/97/EK rendelet 3. cikke (1) bekezdésének b) pontjától eltérve, a csatlakozás időpontjától öt évig a teljes tej minimális zsírtartalmára vonatkozó követelményeket a Cipruson termelt fogyasztói tejre nem kell alkalmazni. A zsírtartalomra vonatkozó követelményeknek nem megfelelő fogyasztói tej kizárólag Cipruson forgalmazható, vagy harmadik országba exportálható.

31999 R 1254: A Tanács 1999. május 17-i 1254/1999/EK rendelete a marha- és borjúhús piacának közös szervezéséről (HL L 160. szám, 1999.6.26., 21. o.), az alábbi utolsó módosítással:

· 32001 R 2345: A Bizottság 2001.11.30-i 2345/2001/EK rendelete (HL L 315. szám, 2001.12.1., 29. o.).

Az 1254/1999/EK rendelet 12. cikkének (1) bekezdésétől eltérve, Ciprus esetében az állománysűrűség alkalmazását a csatlakozást követő első évi 4,5 SZÁE/hektártól a csatlakozást követő ötödik évi 1,8 SZÁE/hektárig lineáris alapon, fokozatosan kell bevezetni.
B.
ÁLLAT- ÉS NÖVÉNY-EGÉSZSÉGÜGYI JOGSZABÁLYOK

1.
31966 L 0402: A Tanács 1966. június 14-i 66/402/EGK irányelve a gabonavetőmagok forgalmazásáról (HL L 125. szám, 1966.7.11, 2309. o.), az alábbi utolsó módosítással:

· 32001 L 0064: A Tanács 2001.8.31-i 2001/64/EK irányelve (HL L 234. szám, 2001.9.1., 60. o.).

A 66/402/EGK irányelv II. mellékletében a Hordeum vulgare L. (árpa) magok analitikai tisztaságára meghatározott követelményeket a csatlakozás időpontját követő öt éves időszakban a Cipruson termelt ilyen magok forgalmazása vonatkozásában Ciprus esetében nem kell alkalmazni. Ebben az időszakban az ilyen magok a többi tagállamban nem hozhatók forgalomba.
2.
32002 L 0053: A Tanács 2002. június 13-i 2002/53/EK irányelve a mezőgazdasági növényfajok közös fajtajegyzékéről (HL L 193. szám, 2002.7.20., 1. o.);

32002 L 0055: A Tanács 2002 június 13-i 2002/55/EK irányelve a zöldségvetőmagok forgalmazásáról (HL L 193. szám, 2002.7.20., 33. o.).

A csatlakozás időpontját követő ötéves időszakra Ciprus elhalaszthatja az 2002/53/EK és 2002/55/EK irányelv alkalmazását az olyan fajták vetőmagjainak területén való forgalmazása tekintetében, amelyek szerepelnek a mezőgazdasági növényfajok vagy zöldségnövény-fajok országos fajtajegyzékében, azonban hivatalosan nem az említett irányelvek rendelkezéseivel összhangban engedélyezték őket. Ebben az időszakban az ilyen magok a többi tagállamban nem hozhatók forgalomba.
6.
közlekedéspolitika
31985 R 3821: A Tanács 1985. december 20-i 3821/85/EGK rendelete a közúti közlekedésben használt menetíró készülékekről (HL L 370. szám, 1985.12.31., 8. o.), az alábbi utolsó módosítással:

· 32002 R 1360: A Bizottság 2002.6.13-i 1360/2002/EK rendelete (HL L 207. szám, 2002.5.8., 1. o.)

A 3821/85/EGK rendelet 3. cikkének (1) bekezdésétől eltérve, 2005. december 31-ig a közúti személyszállításra vagy árufuvarozásra nyilvántartásba vett járművekben a menetíró készülékek beépítésére és használatára vonatkozó követelményt Ciprus esetében a 2002. január 1-je előtt nyilvántartásba vett és kizárólag belföldi fuvarozásban részt vevő járművek vonatkozásában nem kell alkalmazni. E járművek vezetői személyes menetnaplóban kötelesek rögzíteni vezetési és pihenőidejüket.

7.
ADÓZÁS

1.
31977 L 0388: A Tanács 1977. május 17-i 77/388/EGK hatodik irányelve a tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapítás (HL L 145. szám, 1977.13., 1. o.), az alábbi utolsó módosítással: 

—
32002 L 0038: A Tanács 2002.5.7-i 2002/38/EK irányelve (HL L 128. szám, 2002.5.15., 41. o.). 

A 77/388/EGK irányelv 12. cikke (3) bekezdésének a) pontjától eltérve, 2007. december 31-ig Ciprus a megelőző fázisban megfizetett adó megtérítésével fenntarthatja az adómentességet az emberi felhasználásra szánt gyógyszerekre és élelmiszerekre, kivéve a fagylaltot, jégnyalókát, fagyasztott joghurtot, szorbetet és hasonló termékeket, valamint a sós élelmiszereket (burgonyaszirom vagy -rúd, puffasztott vagy más hasonló, további elkészítés nélkül emberi fogyasztásra csomagolt termékek).

A 77/388/EGK irányelv 12. cikke (3) bekezdésének a) pontjától eltérve, 2007. december 31-ig, illetve amennyiben az irányelv 28l. cikkében említett átmeneti időszak korábban lezárul, annak utolsó napjáig, Ciprus legalább 5%-os kedvezményes hozzáadottértékadó-kulcsot alkalmazhat az éttermi szolgáltatásokra. 

A 77/388/EGK irányelv 27. cikkében meghatározott eljárás sérelme nélkül, a csatlakozást követő első évben a pénzforgalmi könyvvitelre valamint az egymással gazdaságilag kapcsolatban álló személyek közötti értékesítések értékére Ciprus továbbra is alkalmazhatja a hozzáadottérték-adóra vonatkozó egyszerűsített eljárást.

A 77/388/EGK irányelv 28. cikke (3) bekezdésének b) pontja alkalmazásában, 2007. december 31-ig Ciprus hozzáadottértékadó-mentességben részesítheti az irányelv F. mellékletének 16. pontjában említett építésitelek-értékesítést.

Ez a mentesség semmilyen tekintetben nem érinti a saját forrásokat, amelyekre vonatkozóan az adóalapot a hozzáadottérték-adóból származó saját források beszedésének végleges egységes rendszeréről szóló 1553/89/EGK, Euratom tanácsi rendelettel2 összhangban újra meg kell határozni.

A 77/388/EGK irányelv 28. cikke (3) bekezdésének b) pontja értelmében Ciprus fenntarthatja az irányelv F. mellékletének 17. pontjában említett, nemzetközi személyszállításra vonatkozó hozzáadottértékadó-mentességet, ameddig a 28. cikk (4) bekezdésében meghatározott feltételek teljesülnek, illetve — ha az a korábbi — ameddig bármelyik jelenlegi tagállam ugyanilyen mentességet alkalmaz.
2.
31992 L 0081: A Tanács 1992. október 19-i 92/81/EGK irányelve az ásványi olajok jövedéki adója szerkezetének összehangolásáról (HL L 316. szám, 1992.10.31., 12. o.), az alábbi utolsó módosítással:

—
31994 L 0074: A Tanács 1994.12.22-i 94/74/EK irányelve (HL L 365. szám, 1994.12.31., 46. o.).

A 92/81/EGK irányelv 8. cikkének (4) bekezdésében meghatározott eljárás szerint meghozandó formális határozat sérelme nélkül, a csatlakozást követő első évben Ciprus jövedékiadó-mentességben részesítheti a cementgyártás során használt ásványi olajakat. 
Ezen túlmenően, a 92/81/EGK irányelv 8. cikkének (4) bekezdésében meghatározott eljárás szerint meghozandó formális határozat sérelme nélkül, a csatlakozást követő első évben Ciprus kiegészítő jövedékiadó-mentességben részesítheti a helyi személyszállítás során használt üzemanyagok minden típusát. 
8.
ENERGIA

31968 L 0414: A Tanács 1968. december 20-i 68/414/EGK irányelve az EGK tagállamainak minimális kőolaj- és/vagy kőolajtermék-készletezési kötelezettségéről (HL L 308. szám, 1968.12.23., 14. o.), az alábbi utolsó módosítással:
—
31998 L 0093: A Tanács 1998.12.14-i 98/93/EK irányelve (HL L 358. szám, 1998.12.31., 100. o.).
A 68/414/EGK irányelv 1. cikkének (1) bekezdésétől eltérve, 2007. december 31-ig a kőolajtermék-készletek legalacsonyabb szintjére vonatkozó követelményt Ciprus esetében nem kell alkalmazni. Ciprus gondoskodik arról, hogy kőolajtermék-készleteinek legalacsonyabb szintje, a 2. cikkben felsorolt valamennyi kőolajtermék-kategóriára nézve, legalább az alább megjelölt napok számáig megfeleljen az 1. cikk (1) bekezdése szerint meghatározott átlagos napi belföldi fogyasztásnak: 

—
a csatlakozás időpontjáig 60 nap; 

—
2007. december 31-ig 90 nap. 

9.
KÖRNYEZETVÉDELEM

A.
LEVEGŐMINŐSÉG

31999 L 0032: A Tanács 1999. április 26-i 1999/32/EK irányelve az egyes folyékony tüzelőanyagok kéntartalmának csökkentéséről, valamint a 93/12/EGK irányelv módosításáról (HL L 121. szám, 1999.5.11, 13. o.).

Az 1999/32/EK irányelv 3. cikkének (1) bekezdésétől és 4. cikkének (1) bekezdésétől eltérve, a benzin- és dízel-üzemanyagokra vonatkozó követelményeket a csatlakozást követő első évben Ciprus esetében nem kell alkalmazni. Ezen időszak alatt Ciprus eltérést kérhet az irányelv 3. cikkének (2) és (5) bekezdése, és 4. cikkének (3) és (4) bekezdése szerint.
B.
HULLADÉKGAZDÁLKODÁS

31994 L 0062: Az Európai Parlament és a Tanács 1994. december 20-i 94/62/EK irányelve a csomagolásról és a csomagolási hulladékról (HL L 365. szám, 1994.12.31, 10. o.) 

A 94/62/EK irányelv 6. cikke (1) bekezdésének a) és b) pontjától eltérve, 2005. december 31-ig Ciprus a következő közbenső célokkal teljesíti a hasznosítási és újrafeldolgozási célkitűzéseket a következő csomagolóanyagok tekintetében:

—
műanyagok újrafeldolgozása: tömeg szerint mért 10% a csatlakozás időpontjáig, és 15% 2004-re;

—
papír/kartonpapír újrafeldolgozása: tömeg szerint mért 11% a csatlakozás időpontjáig, és 14% 2004-re;

—
teljes újrafeldolgozási arány: tömeg szerint mért 12% a csatlakozás időpontjáig, és legkevesebb 15% 2004-re;

· teljes hasznosítási arány: tömeg szerint mért 35% a csatlakozás időpontjáig, és 41% 2004-re.

C.
VÍZMINŐSÉG

31991 L 0271 A Tanács 1991. május 21-i 91/271/EGK irányelve a települési szennyvíz kezeléséről (HL L 135. szám, 1991.5.30., 40. o.), az alábbi módosítással:

· 31998 L 0015: A Bizottság 1998. 2. 27-i 98/15/EK irányelve (HL L 67. szám, 1998.3.7., 29. o.). 

A 91/271/EGK irányelv 3., 4. cikkétől és, ha érzékeny területeket is kijelölnek, 5. cikke (2) bekezdésétől eltérve, 2012. december 31-ig a településiszennyvíz-elvezető művekre és a települési szennyvíz kezelésére vonatkozó előírásokat Ciprus esetében a következő közbenső célkitűzésekkel összhangban nem kell alkalmazni:

· 2008. december 31-ig kell az irányelvben foglaltakat a 15 000 lakosegyenértéket meghaladó két agglomerációban (Limassol és Paralimni) teljesíteni;

· 2009. december 31-ig kell az irányelvben foglaltakat további egy, 15 000 lakosegyenértéket meghaladó agglomerációban (Nicosia) teljesíteni;

· 2011. december 31-ig kell az irányelvben foglaltakat további egy, 15 000 lakosegyenértéket meghaladó agglomerációban (Paphos) teljesíteni.

D.
IPARI SZENNYEZÉScsökkentés ÉS KOCKÁZATKEZELÉS

32001 L 0080: Az Európai Parlament és a Tanács 2001. október 23-i 2001/80/EK irányelve a nagy tüzelőberendezésekből származó egyes szennyező anyagok levegőbe történő kibocsátásának korlátozásáról (HL L 309. szám, 2001.11.27., 1. o.).

A 2001/80/EK irányelv 4. cikkének (3) bekezdésétől és IV. melléklete A. részétől eltérve, az 1 700 mg/Nm³-es kibocsátási határértékeket a Dhekeliaban és a Vasilikosban található tüzelőberendezések 2002 szeptemberében üzemben lévő kazánjaira addig nem kell alkalmazni, ameddig a következő feltételek valamelyike megvalósul:
—
ezen kazánok tekintetében jelentős korszerűsítés vagy változás következik be;
—
földgáz válik hozzáférhetővé a szigeten;
—
Ciprus villamosenergia-exportőrré válik;
—
a jelenleg üzemben lévő kazánokat leállítják.
Az 1 700 mg/Nm3-es kibocsátási határértékek alkalmazása során Ciprus, a csatlakozás időpontjától kezdődően, minden év március 31-ig tájékoztatja a Bizottságot a felhasznált tüzelőanyag minőségéről, az éves teljes kén-dioxid kibocsátásokról és ezen kénkibocsátásoknak a szomszédos országok kibocsátásaiban való becsült részarányáról.
�	HL L 160. szám, 1999.6.26., 80. o.


2	HL L 155. szám, 1989.6.7., 9. o. A legutóbb a 1026/1999/EGK, Euratom tanácsi rendelettel (HL L 126. szám, 1999.5.20., 1. o.) módosított rendelet.

